ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் மற்றும் தொழிலக ஆய்வு மன்றம் , இன்டெல் இந்தியா மற்றும் IIIT- ஹைதராபாத்துடன் ஒருங்கிணைந்து கொவிட்-19 ஐ எதிர்த்து நோயறிதலில் தீர்வுகள் மற்றும் இடர் அடுக்குமுறை உத்திகளை உருவாக்குவதற்காக செயல்படுகிறது.
SARS-CoV-2 பரவலைக் குறைப்பதற்கு விரைவாக பரிசோதிப்பதுடன், ஆபத்தில் உள்ள நோயாளிகளைக் கணிக்கும் திறனும் முக்கியமானது. அறிவியல் மற்றும் தொழிலக ஆய்வு மன்றம்  , இன்டெல் இந்தியா மற்றும் ஹைதராபாத்தின் சர்வதேசத் தகவல் தொழில்நுட்ப நிறுவனத்துடன்  இணைந்து விரைவான மற்றும் குறைந்த விலையில் கொவிட்-19 பரிசோதனைகளை மேற்கொள்ள செயல்படுகிறது, அத்துடன் தொற்றுநோயைப் புரிந்துகொள்ள கொரோனா வைரஸ் மரபணுவை வரிசைமுறையை செய்வதுடன், இணை நோய்களுடன் உள்ள நோயாளிகளுக்கு செயற்கை நுண்ணறிவு அடிப்படையிலான இடர் அடுக்குமுறை உத்திகளை உருவாக்கவும் செயல்படுகிறது.
இந்த முயற்சியின் ஒரு பகுதியாக, இன்டெல் இந்தியா பல பயன்பாடுகள், சோதனைச் சாதனங்கள், தரவு சேகரிப்பு / ஒருங்கிணைப்புக்கான நுழைவாயில்கள், தரவுப் பரிமாற்ற மென்பொருள் மேம்பாட்டு மாதிரி மற்றும் செயற்கை நுண்ணறிவு மாதிரி மையத்தளம் ஆகியவற்றைக் கொண்ட ஒரு முழுமையான  அமைப்பை உருவாக்கி வருகிறது.
CSIR- மரபமைப்பியல் மற்றும் ஒருங்கிணைந்த உயிரியல் நிறுவனம் , CSIR- உயிர்மங்கள் மற்றும் மூலக்கூறு உயிரியலுக்கான மையம் , CSIR- நுண்ணுயிர் தொழில்நுட்ப நிறுவனம் , CSIR- இந்தியப் பெட்ரோலிய நிறுவனம் , CSIR- மத்திய தோல் ஆராய்ச்சி நிறுவனம்  மற்றும் பிற CSIR தொகுதி ஆய்வகங்கள் பல்வேறு மருத்துவமனைகள் மற்றும் பரிசோதனைக் கூடங்களுடன் இணைந்து விரிவான நோயறிதல் செயல்பாடுகளைக் கண்டறிய பணிபுரியும். ஹைதராபாத்தின் இந்தியத் தகவல் தொழில்நுட்ப நிறுவனம், தொற்றுநோயை எதிர்த்துப் போராடுவதற்கான நீண்டகால ஆயத்தத்திற்கு மருந்து மற்றும் தடுப்பூசி கண்டுபிடிப்பிற்கு உதவக்கூடிய இடர் அடுக்கு வழிமுறைகளை உருவாக்கும்.
இளைஞர் நலன் மற்றும் விளையாட்டு அமைச்சகம்
ஃபிட் இந்தியா சுதந்திர ஓட்டம் 2.0-ஐ ஆகஸ்ட் 13 அன்று இளைஞர் நலன் மற்றும் விளையாட்டு அமைச்சர் திரு அனுராக் சிங் தாகூர் தொடங்கி வைக்கிறார்
விடுதலையின் அம்ரித் மகோத்சவ்-இந்தியா@75 கொண்டாட்டங்களின் ஒரு பகுதியாக, ஃபிட் இந்தியா சுதந்திர ஓட்டம் 2.0-ஐ இளைஞர் நலன் மற்றும் விளையாட்டு அமைச்சகம் நாடு முழுவதும் நடத்தவுள்ளது. 2021 மார்ச் 12 அன்று விடுதலையின் அம்ரித் மகோத்சவ்-இன் அறிமுக நிகழ்ச்சியில் பிரதமர் திரு நரேந்திர மோடி ஆற்றிய உரையினால் உந்தப்பட்டு, செயல்பாடுகள் மற்றும் தீர்மானங்கள்@75 எனும் தலைப்பின் கீழ் விடுதலையின் அம்ரித் மகோத்சவ்-இன் கொண்டாட்டத்தை இளைஞர் நலன் மற்றும் விளையாட்டு அமைச்சகம் வகுத்துள்ளது.
செய்தியாளர்களிடம் இன்று பேசிய இளைஞர் நலன் மற்றும் விளையாட்டு அமைச்சகச் செயலாளர் திருமதி உஷா சர்மா, ஃபிட் இந்தியா சுதந்திர ஓட்டம் 2.0-ஐ ஆகஸ்ட் 13 அன்று இளைஞர் நலன் மற்றும் விளையாட்டு அமைச்சர் திரு அனுராக் சிங் தாகூர் தொடங்கி வைக்கவுள்ளார் என்று தெரிவித்தார். எல்லையோர பாதுகாப்புப் படை, மத்திய தொழில் பாதுகாப்புப் படை, ரயில்வே, நேரு யுவ கேந்திர சங்கம், இந்திய திபெத் எல்லையோரக் காவல் படை, எஸ்எஸ்பி உள்ளிட்டவை நாடு முழுவதிலும் உள்ள முக்கிய இடங்களில் இருந்து காணொலி மூலம் கலந்து கொள்ளும் இந்த நிகழ்ச்சியில் இளைஞர் நலன் மற்றும் விளையாட்டு இணை அமைச்சர் திரு நிசித் பிரமானிக்கும் கலந்து கொள்கிறார். மேலும், வரலாற்றுச் சிறப்புமிக்க பல்வேறு இடங்களில் இருந்து 75 நிகழ்ச்சிகள் அன்று நடைபெறும்.
இதைத் தொடர்ந்து, அக்டோபர் 2 வரை ஒவ்வொரு வாரமும் 75 மாவட்டங்களில் உள்ள தலா 75 கிராமங்களில் நிகழ்ச்சிகள் நடைபெறும். இவ்வாறு, 744 மாவட்டங்களில் உள்ள தலா 75 கிராமங்களிலும், நாடு முழுவதும் உள்ள 30,000 கல்வி நிறுவனங்களிலும் ஃபிட் இந்தியா சுதந்திர ஓட்டம் நடைபெறும். 7.50 கோடிக்கும் அதிகமான இளைஞர்கள் மற்றும் மக்கள் இதில் பங்கேற்பார்கள்.
இது குறித்து இளைஞர் நலன் மற்றும் விளையாட்டு அமைச்சர் வெளியிட்டுள்ள செய்தியில், “75-வது சுதந்திர தினத்தை நாம் கொண்டாடும் வேளையில், உடல் உறுதியுடனும் ஆரோக்கியத்துடனும் இருக்க நாம் உறுதி எடுத்துக்கொள்ள வேண்டும். ஆரோக்கியமான இந்தியாவே வலிமையான இந்தியாவாக இருக்க முடியும். எனவே, ஃபிட் இந்தியா சுதந்திர ஓட்டம் 2.0-ல் அனைவரும் கலந்து கொண்டு, மக்கள் இயக்கமாக அதை மாற்ற நான் அழைப்பு விடுக்கிறேன்,” என்று கூறியுள்ளார்.
உறுதிமொழி, தேசிய கீதம், சுதந்திர ஓட்டம், கலாச்சார நிகழ்ச்சிகள், விழிப்புணர்வு ஆகியவை ஃபிட் இந்தியா சுதந்திர ஓட்டம் 2.0-ன் முக்கிய அங்கங்களாக இருக்கும். முக்கிய பிரமுகர்கள், மக்கள் பிரதிநிதிகள், தலைவர்கள், சமூக ஆர்வலர்கள், விளையாட்டு வீரர்கள், ஊடக பிரபலங்கள், மருத்துவர்கள், விவசாயிகள் மற்றூம் ராணுவத்தினர் இதில் கல்ந்து கொண்டு மக்களுக்கு ஊக்கமளிக்குமாறு கேட்டுக்கொள்ளப்பட்டுள்ளது.
மத்திய அமைச்சகங்கள், மாநில அரசுகள் மற்றும் இதர அமைப்புகளும் சுதந்திர ஓட்ட நிகழ்ச்சிகளை நடத்துமாறு கேட்டுக்கொள்ளப்பட்டுள்ளன. கொவிட்-19 விதிமுறைகளை பின்பற்றி நிகழ்ச்சிகள் நடத்தப்படும்.
தாங்கள் ஏற்பாடு செய்யும் ஓட்டங்கள் குறித்த தகவல்களை https://fitindia.gov.in எனும் இணையதளத்தில் மக்கள் பதிவேற்றுவதோடு, #Run4India மற்றும் #AzadikaAmritMahotsav ஆகிய ஹேஷ்டேக்குகளை பயன்படுத்தி தங்கள் சமூக வலைதள பக்கங்களிலும் பதிவேற்றலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744453
------
(Visitor Counter : 237
பாதுகாப்பு அமைச்சகம்
சிங்கப்பூர்-இந்திய கடல்சார் இருநாட்டு கூட்டு நடவடிக்கை ‘சிம்பெக்ஸ்’-2022
இந்திய கடற்படை 29-ஆவது சிங்கப்பூர்-இந்திய கடல்சார் இருநாட்டு கூட்டு நடவடிக்கை ‘சிம்பெக்ஸ்’-2022-ஐ விசாகப்பட்டினத்தில் அக்டோபர் 26 முதல் 30 ஆம் தேதி வரை நடத்துகிறது.
‘சிம்பெக்ஸ்’-2022 இரண்டு கட்டங்களாக நடைபெற்று வருகிறது – 2022 அக்டோபர் 26, 27 ஆம் தேதிகளில் விசாகப்பட்டின துறைமுகப் பகுதிகளிலும், வங்காள விரிகுடா கடற்பகுதியில் அக்டோபர் 28 முதல் 30 ஆம் தேதி வரையும் நடைபெற்று வருகிறது. சிங்கப்பூர் குடியரசின் கடற்படையைச் சேர்ந்த ஆர்எஸ்எஸ் ஸ்டால்வார்ட் என்ற போர்க்கப்பலும், ஆர்எஸ்எஸ் விஜிலென்ஸ் என்ற பாதுகாப்பு நடவடிக்கைகள் தொடர்பான கப்பலும் இந்த கூட்டு நடவடிக்கையில் கலந்து கொள்வதற்காக கடந்த 2022 அக்டோபர் 25 ஆம் தேதி விசாகப்பட்டினத்திற்கு வந்தடைந்தது.
சிங்கப்பூர் குடியரசு கடற்படையை சேர்ந்த கப்பற்படை அதிகாரி வைஸ் அட்மிரல் சீன் வாட் ஜியான்வென் மற்றும் இந்தியாவின் கப்பற்படை தலைமை அதிகாரி வைஸ் அட்மிரல் பிஸ்வஜித் தாஸ்குப்தாவை கடந்த அக்டோபர் 25 ஆம் தேதி சந்தித்து இருநாட்டு தொடர்பான பொதுவான பிரச்சினைகள் குறித்து விரிவாக பேசினர்.
இந்த கூட்டு நடவடிக்கையில் திறன்மிக்க நிபுணர்கள் குழு இருநாட்டு கடற்படை சார்ந்த முக்கிய முடிவுகள் தொடர்பான பேச்சு வார்த்தையில் ஈடுபட்டது.
கடந்த 1994 ஆம் ஆண்டு சிம்பெக்ஸ் கூட்டு நடவடிக்கை ஆரம்பிக்கப்பட்டது. அப்போது சிங்க ராஜா கூட்டு நடவடிக்கை என்று அழைக்கப்பட்டது. கடந்த 20 ஆண்டுகளாக இந்த கூட்டு நடவடிக்கையில் பல்வேறு புதிய அம்சங்கள் சேர்த்துக் கொள்ளப்பட்டது. இதன் நோக்கமானது இந்தியா மற்றும் சிங்கப்பூர் ஆகிய நாடுகள் இந்திய பெருங்கடல் பகுதியில் பாதுகாப்பு தொடர்பான நடவடிக்கைகளில் ஈடுபடுவது ஆகும்.
குடியரசுத் துணைத் தலைவர் செயலகம்
எந்தவிதமான தாமதமும், தடையும் இல்லாமல் மக்களை வளர்ச்சி முழுமையாக சென்றடைய வேண்டும் - குடியரசு துணைத் தலைவர்
இதர மக்கள் பிரதிநிதிகளுக்கு நாடாளுமன்ற உறுப்பினர்கள் உதாரணமாக இருக்க வேண்டும் - குடியரசு துணைத் தலைவர்
எந்தவிதமான தாமதமும், நீர்த்தலும், திசைதிருப்பலும் இன்றி மக்களை வளர்ச்சி முழுமையாக சென்றடைவதை அரசுகளும், மக்கள் பிரதிநிதிகளும் உறுதி செய்ய வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
கவர்ச்சிகரமான விஷயங்களில் கவனம் செலுத்துவதை காட்டிலும், மக்களின் வளர்ச்சி சார்ந்த தேவைகளில் அவர்களுக்கு வழிகாட்டுமாறு நாடாளுமன்ற உறுப்பினர்களை அவர் கேட்டுக்கொண்டார்.
“ராஜஸ்தானில் நாடாளுமன்ற தூதுவர்” என்னும் தலைப்பிலான புத்தகத்தை காணொலி மூலம் வெளியிட்டு பேசிய குடியரசு துணை தலைவர், கிராமங்களை மாதிரி கிராமங்களாக மாற்றுவதற்கு நாடாளுமன்ற உறுப்பினர்கள் தொகுதி மேம்பாடு நிதியை பயன்படுத்துமாறு கேட்டுக்கொண்டார். டாக்டர் கே என் பண்டாரியால் எழுதப்பட்ட இப்புத்தகம், டாக்டர் அபிஷேக் சிங்வியின் பரிந்துரைகளின் பேரில் நாடாளுமன்ற உறுப்பினர்கள் தொகுதி மேம்பாடு நிதியின் கீழ் 12 வருடங்கள்  வரை மேற்கொள்ளப்பட்ட சுகாதார மற்றும் கல்வி திட்டங்களைப் பற்றி எடுத்துரைக்கிறது.
தங்களது தொகுதிகளுக்கு சேவையாற்ற மக்கள் பிரதிநிதிகளுக்கு அதிகாரம் வழங்குவதை தனது லட்சியமாக நாடாளுமன்ற உறுப்பினர்கள் தொகுதி மேம்பாடு நிதி கொண்டுள்ளது என்று கூறிய திரு நாயுடு, 1993-ல் தொடங்கப்பட்டதில் இருந்து 19 கோடிக்கும் அதிகமான பணிகள் இதன் மூலம் மேற்கொள்ளப்பட்டிருப்பதாகவும், நாடு முழுவதும் சொத்துக்களை உருவாக்க இத்திட்டம் உதவியுள்ளது என்றும் தெரிவித்தார்.
நாடாளுமன்ற உறுப்பினர்கள் தொகுதி மேம்பாடு நிதியின் கீழ் மேற்கொள்ளப்படும் பணிகள் வெளிப்படையான முறையில் நடைபெறுவதை உறுதி செய்ய மூன்றாம் நபர் கண்காணிப்பு அமைப்பை உருவாக்கும் அரசின் முடிவை அவர் பாராட்டினார்.
நாடாளுமன்ற உறுப்பினர்களின் பரிந்துரைகளை ஏற்று, உரிய நேரத்தில் நாடாளுமன்ற உறுப்பினர்கள் தொகுதி மேம்பாடு நிதியின் கீழான பணிகளை நிறைவு செய்யுமாறு மாநில அரசுகள் மற்றும் உள்ளாட்சி அமைப்புகளை திரு நாயுடு கேட்டுக்கொண்டார்.
அவைகளில் நடைபெறும் விவாதங்களின் தரமும், மக்களிடையே அரசியல்வாதிகளுக்கு உள்ள மதிப்பும் குறைந்து வருவதாகக் கூறிய குடியரசு துணைத் தலைவர், கண்ணியத்தையும், கட்டுப்பாட்டையும் காத்து, தங்களது கடமையை சிறப்பாக செய்ய வேண்டியது நாடாளுமன்ற உறுப்பினர்களின் கடமை என்றார். “இதர மக்கள் பிரதிநிதிகளுக்கு நாடாளுமன்ற உறுப்பினர்கள் எடுத்துக்காட்டாக இருக்க வேண்டும்,” என்றும் அவர் கூறினார்.
மாநிலங்களவை துணைத்தலைவர் திரு ஹரிவன்ஷ், மத்திய அமைச்சர் திரு தாவர்சந்த் கெலோட், மாநிலங்களவை எதிர்கட்சி தலைவர் திரு குலாம் நபி ஆசாத், டாக்டர் அபிஷேக் சிங்வி மற்றும் இதர நாடாளுமன்ற உறுப்பினர்கள் இந்த நிகழ்ச்சியில் பங்கேற்றனர்.
பாதுகாப்பு அமைச்சகம்
99-வது ராணுவ பொறியாளர் சேவைகள் தினம்
ராணுவ பொறியாளர் சேவைகள் அமைப்பு , முன்னணி கட்டுமான அமைப்பாகவும், இந்திய ராணுவ பொறியாளர்கள் படைப்பிரிவின் முக்கிய தூண்களில் ஒன்றாகவும் உள்ளது. இது பாதுகாப்பு படைகளுக்கும், பாதுகாப்புத்துறை அமைச்சகத்துக்கும் பொறியியல் உதவியை வழங்குகிறது.
இந்தியாவில் மிகப் பெரிய கட்டுமானம் மற்றும் பராமரிப்பு நிறுவனங்களில் ஒன்றாகவும் உள்ளது. ஆண்டுக்கு சுமார் ரூ.30,000 கோடி மதிப்பிலான கட்டுமான பணிகளை மேற்கொள்கிறது.
எல்லைப் பகுதிகள் உட்பட, நாடு முழுவதும் பல கட்டுமான பணிகள், குடியிருப்புகள், அலுவலக கட்டிடங்கள், மருத்துவமனைகள், சாலைகள், ஓடுதளங்கள், கடல்சார் கட்டமைப்பு பணிகளை எம்இஎஸ் மேற்கொள்கிறது. அதோடு நவீன ஆய்வு கூடங்கள், தொழிற்சாலைகள், பணிமனைகள், வெடிபொருள் சேமிப்பு கிடங்குகள், கப்பல் கட்டும் தளம், கப்பல் நிறுத்தும் இடங்கள் மற்றும் சிறப்பு கட்டுமானங்களை கட்டுகிறது.
இந்தாண்டு கொவிட் பாதிப்பு ஏற்பட்டபோதும், சிறப்பான முயற்சிகள் மூலம், ராணுவ தளங்களில் அத்தியாவசியப் பணிகளை தடையின்றி மேற்கொண்டது.
99-வது ராணுவ பொறியாளர் சேவைகள் நிறுவன தினத்தை முன்னிட்டு, ராணுவ பொறியியல் பிரிவு தலைவர் லெப்டினன்ட் ஜெனரல் ஹர்பல் சிங், எம்இஎஸ் பிரிவு பணியாளர்களுக்கு வாழ்த்து தெரிவித்தார். பாதுகாப்பு படைகளுக்கு சிறந்த சேவைகள் ஆற்றுவதன் மூலம் நாட்டின் வளர்ச்சிக்கு தொடர்ந்து அர்ப்பணிப்புடன் பணியாற்ற வேண்டும் என வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758213
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.15 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 5,69,709 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,509 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,557 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,65,963 என அதிகரித்துள்ளது.
கடந்த 24 மணி நேரத்தில் 2,786 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.78 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,57,965 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1867317
வணிகம் மற்றும் தொழில்துறை அமைச்சகம்
தொழில்துறைக்கு மேம்படுத்தப்பட்ட உள்கட்டமைப்பு வசதிகளை அளித்துள்ள ஒரு சில மாநிலங்களில் தமிழகமும் ஒன்று – மத்திய அமைச்சர் திரு. சுரேஷ் பிரபு
தொழில்துறைக்கு சிறப்பு வாய்ந்த மேம்படுத்தப்பட்ட உள்கட்டமைப்பு வசதிகளை அளித்துள்ள ஒரு சில மாநிலங்களில் தமிழகமும் ஒன்று என மத்திய வர்த்தகம், தொழில் மற்றும் சிவில் விமானப் போக்குவரத்துத் துறை அமைச்சர் திரு.சுரேஷ் பிரபு கூறியுள்ளார்.
சென்னை வர்த்தக மையத்தில் இன்று நடைபெற்ற ACMEE 2018 என்னும் 13-ஆவது சர்வதேச இயந்திர உபகரண கண்காட்சியை தொடங்கி வைத்து அவர் பேசினார். முன்னாள் முதலமைச்சர் திரு.காமராஜர் தொழில் வளாகங்கள் குறித்து தொலைநோக்கு பார்வை கொண்டிருந்தார் என்றும், அதன் பயனாக 1963-ஆம் ஆண்டிலேயே அம்பத்தூர் தொழிற்பேட்டை திட்டமிடப்பட்டது என்றும் அவர் புகழ்ந்துரைத்தார்.
தற்போது நான்காவது தொழிற்புரட்சி நடந்துக் கொண்டிருக்கிறது என்றும், இதில் தொழில் துறையில் தகவல் தொழில்நுட்பம் நுழைந்து, ஸ்மார்ட் தொழில், ஸ்மார்ட் தொழில்நுட்பம் என மாற்றம் பெற்றுள்ளது என்றும் அவர் கூறினார்.
தொழில் நிறுவனங்கள் இந்தியாவில் முதலீடு செய்கின்றபோது, அவை தமிழகம் போன்ற மாநிலங்களில்தான் முதலீடு செய்து வருகின்றன. தொழில்க் கொள்கை என்று வரும் போது, மத்திய-மாநில கூட்டாண்மைக்கு முக்கியத்துவம் கிடைக்கிறது. ஒரு தொழில் நிறுவனம் அமைக்கப்படும்போது அந்த நிறுவனமோ அதன் துணை நிறுவனமோ மட்டும் வளருவதில்லை. அந்த தொழிற்சாலையை சுற்றி இருக்கக்கூடிய சமுதாயமும் வளரும், அதன் மூலம் கூடுதல் வேலைவாய்ப்புகளும் கிடைக்கும்.
ஒரு மாநிலத்தில் ஒரு தொழில் நிறுவனம் முதலீடு செய்யும் போது அது ஒரு மாவட்டத்தை தேர்வு செய்கிறது. எனவே, மாவட்டத்தில் உள்கட்டமைப்பு மேம்படுவதும், தொழில் தொடங்குவதற்கு தேவைப்படும் நிர்வாக நடைமுறைகள் சுலபமாக இருப்பதும் முக்கியமாகும். இதற்காக மத்திய அரசு இரண்டு திட்டங்களை நடைமுறைப்படுத்த உத்தேசித்துள்ளது. ஒன்று மாவட்ட அளவில் வர்த்தம் புரிவதை சுலபமாக்குவது, மற்றொன்று மாவட்டத்தின் இயல்பான ஒட்டுமொத்த உள்நாட்டு உற்பத்தியை விட 3 சதவீதம் கூடுதலாக்குவதாகும். இதுதொடர்பாக மத்திய அரசு தற்போது மாதிரி திட்டத்தைப் பகிர்ந்து வருகிறது. இது வெற்றியடையுமானால் நாட்டின் அனைத்து மாவட்டங்களிலும் நடைமுறைப்படுத்தப்படும்.
சிறு தொழில்களுக்கு பல்வேறு திட்டங்களை அளித்துள்ள பிரதமருக்கு அவர் நன்றி தெரிவித்தார். அரசு மின்னணு தளம் ஒன்றை உருவாக்கி உள்ளது. அதன் மூலம் சிறு, குறு, தொழில் நிறுவனங்கள் தங்களது உற்பத்திப் பொருட்களை விற்பனை செய்யலாம். தொழல்துறையை வெற்றிகரமாக மாற்ற வேண்டுமானால், சர்வதேச சந்தை வருவது தவிர்க்க முடியாததாகும். இந்த வகையில் முதன் முறையாக, இந்தியாவில் உற்பத்தி செய்யப்படும் பொருட்களை ஏற்றுமதி செய்வதை ஊக்குவிக்க மத்திய அரசு தொழில்நிறுவனங்களுடன் இணைந்து செயல்முறைகளை வகுத்து வருகிறது. பொருளாதார வளர்ச்சி இருந்தால் மட்டுமே இந்தியாவின் கனவை நனவாக்க முடியும். இதற்கு தனியார் துறையினரின் ஈடுபாடு முக்கியமானதாகும். அரசுடன் சேர்ந்து நாட்டின் வளர்ச்சிக்கு பாடுபடவேண்டும்என்று அனைத்து தொழில்நிறுவனங்களுக்கும் அவர் அழைப்பு விடுத்தார். இதற்கு அம்பத்தூர் தொழிற்பேட்டையின் உற்பத்தியாளர்கள் சங்கம் வழிகாட்ட வேண்டும் என்று அவர் கேட்டுக்கொண்டார்.
தமிழக துணை முதலமைச்சர் திரு.ஓ.பன்னீர்செல்வம், ஊரகத் தொழில்துறை அமைச்சர் திரு.டி.பெஞ்சமின், மாநில தொழில்துறை அமைச்சர் திரு. எம் சி சம்பத் உள்ளிட்டோர் நிகழ்ச்சியில் கலந்து கொண்டனர்.
கப்பல் போக்குவரத்து அமைச்சகம்
2047-ம் ஆண்டுக்குள் பெரிய துறைமுகங்களாக மாறுவதற்கு சிறந்த திட்டங்களை தயாரிக்குமாறு அனைத்து துறைமுகங்களையும் திரு.சர்பானந்த சோனோவல் கேட்டு கொண்டார்
மத்திய துறைமுகங்கள், கப்பல் மற்றும் நீர்வழிப்போக்குவரத்து துறையின் அமைச்சர் திரு.சர்பானந்த சோனோவல் தலைமையில் நடைபெற்ற, துறைமுகங்கள், கப்பல் கப்பல் மற்றும் நீர்வழிப்போக்குவரத்து அமைச்சகத்தின் 3 நாள் கருத்தரங்கம் முக்கிய முடிவுகளுடன் நிறைவு பெற்றது. இந்தியாவின் நீலப்பொருளாதாரத்தை மேம்படுத்துவது குறித்த யோசனைகள் மற்றும் புதிய வழிகள் குறித்து விவாதிப்பதற்காக நடைபெற்றது.
துறைமுகங்கள், கப்பல் மற்றும் நீர்வழிப்போக்குவரத்து துறையின் இணையமைச்சர் திரு.ஸ்ரீபத் யசோ நாயக் மற்றும் திரு.சாந்தனு தாக்கூர் இணைந்து நடத்திய 3 நாள் கருத்தரங்கில், அனைத்து பெரிய துறைமுகங்களின் தலைவர்கள், துறைமுகங்கள், கப்பல் மற்றும் நீர்வழிப்போக்குவரத்து துறை அமைச்சகத்தின் உயரதிகாரிகள் கலந்து கொண்டனர்.
நிகழ்ச்சியில் பேசிய அமைச்சர் திரு.சர்பானந்த சோனோவல், இந்தியாவின் நீலப்பொருளாதாரத்தை மேம்படுத்த, வளர்ச்சியடைய செய்ய பிரதமர் மோடி தலைமையிலான அரசு உறுதிப்பூண்டுள்ளதை சுட்டிக்காட்டினார். மேலும், 2047-ம் ஆண்டுக்குள், அனைத்து துறைமுகங்களும் பெரிய முகங்களாக மாறுவதற்காக திட்டங்களை செயல்படுத்துமாறு அவர் கேட்டுக் கொண்டார்.
இந்த கருத்தரங்கில், சரக்குப் பெட்டகங்களை ஏற்றி செல்லும் வாகனங்களை நிறுத்த சிறப்பு வசதி, கப்பல் போக்குவரத்து மேலாண்மை, மாலுமிகளுக்கான 5ஜி தொழில்நுட்ப சேவை, மேற்பார்வை கட்டுப்பாடு, பசுமைக் கிடங்கு அமைப்பு உள்ளிட்டவை குறித்து விவாதிக்கப்பட்டன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837604
சுகாதாரம் மற்றும் குடும்ப நலத்துறை அமைச்சகம்
இந்தியாவில் தொற்றாத நோய்களின் நிலை
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் கீழ்காணும் தகவல்களை வழங்கினார்.
இந்திய மருத்துவ ஆராய்ச்சி குழுவின்  2017-ம் ஆண்டுக்கான மாநில அளவிலான நோய் சுமை முன்முயற்சி திட்டத்தின் “இந்தியா: தேசத்தின் ஆரோக்கியம்” என்ற ஆய்வு அறிக்கையின்படி, தொற்றாத நோய்களால் ஏற்படும் இறப்புகளின் விகிதம் 1990-ல் 37.9% ஆக இருந்து 2016-ல் 61.8% ஆக அதிகரித்துள்ளது.
இருதய நோய்கள், புற்றுநோய், நாள்பட்ட சுவாச நோய்கள் மற்றும் நீரிழிவு ஆகியவை நான்கு முக்கிய தொற்றாத நோய்கள் ஆகும். ஆரோக்கியமற்ற உணவு, உடல் செயல்பாடு இல்லாமை, புகையிலை மற்றும் மது ஆகியவை இவற்றின் காரணிகள் ஆக உள்ளன.
சுகாதாரம் என்பது மாநில அரசுகளின் கட்டுப்பாட்டில் இருக்கும் நிலையிலும் , புற்றுநோய், நீரிழிவு, இருதய நோய்கள் மற்றும் பக்கவாதம் தடுப்பு மற்றும் கட்டுப்பாட்டுக்கான தேசிய திட்டத்தின் கீழ்  மாநிலங்கள்/யூனியன் பிரதேசங்களுக்கு தொழில்நுட்ப மற்றும் நிதி உதவியை இந்திய அரசின் சுகாதாரம் மற்றும் குடும்ப நலத் துறை வழங்குகிறது.
தேசிய சுகாதார இயக்கத்தின் ஒரு பகுதியாக, மாநிலங்கள்/யூனியன் பிரதேசங்களிலிருந்து பெறப்பட்ட முன்மொழிவுகளின் அடிப்படையில் இது வழங்கப்படுகிறது. உள்கட்டமைப்பு, மனித வள மேம்பாடு, சுகாதார மேம்பாடு மற்றும் தடுப்புக்கான விழிப்புணர்வை உருவாக்குதல், ஆரம்பகால நோயறிதல், மேலாண்மை மற்றும் தொற்று அல்லாத நோய்களின் சிகிச்சைக்காக உரிய சுகாதார வசதிகளை பரிந்துரைப்பதில் இந்தத் திட்டம் கவனம் செலுத்துகிறது.
இத்திட்டத்தின் கீழ், மாவட்ட அளவில் 677 சிகிச்சை மையங்கள், 187 மாவட்ட இதய சிகிச்சை பிரிவுகள், 266 மாவட்ட பகல்நேர பராமரிப்பு மையங்கள் மற்றும் சமூக சுகாதார மைய அளவில் 5392 சிகிச்சையகங்கள் அமைக்கப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: Https://pib.gov.in/PressReleasePage.aspx?PRID=1796435
தகவல் மற்றும் ஒலிபரப்பு அமைச்சகம்
‘லாங் டைம் நோ சீ’ போன்ற திரைப்படங்களை இயற்கை எழில் கொண்ட பகுதிகளில் படமாக்க வேண்டும், அரங்கங்கள் உண்மைத்தன்மையை குறைக்கின்றன: இயக்குநர் பியர் ஃபில்மோன்
இயக்குநர் பியர் ஃபில்மோனின் ‘லாங் டைம் நோ சீ’ திரைப்படம் இரண்டு மனிதர்களின் வாழ்க்கையில் நடந்த நிகழ்வுகளை காட்டுகிறது. சிறிது காலம் காதலித்த இருவர், ஒன்பது வருடங்களுக்கு பிறகு ரயில் நிலையத்தில் எதிர்பாராத விதமாக சந்திக்கின்றனர். செலவிட வெறும் 80 நிமிடங்களே அவர்களிடம் இருக்கின்றன.
கோவாவில் நடைபெற்றுக் கொண்டிருக்கும் 51-வது இந்திய சர்வதேச திரைப்பட விழாவில் இன்று செய்தியாளர்களிடம் பேசிய ஃபில்மோன், “படப்பிடிப்பிற்கு வெறும் ஐந்து நாட்களே தேவைப்பட்டதென்றாலும், இந்த திரைப்படத்தை எழுதுவதற்கு நிறைய வருடங்கள் எனக்கு தேவைப்பட்டது,” என்று அவர் கூறினார்.
51-வது இந்திய சர்வதேச திரைப்பட விழாவின் உலக பனோரமா பிரிவில் பியர் ஃபில்மோனின் ‘லாங் டைம் நோ சீ’ திரைப்படம் திரையிடப்பட்டது. இதற்காக இந்திய சர்வதேச திரைப்பட விழாவின் ஏற்பாட்டாளர்களுக்கு நன்றி தெரிவித்த அவர், “கோவாவில் எங்களது திரைப்படத்தை திரையிடுவது மிகவும் பெருமையளிக்கிறது,” என்றார்.
தான் நான்கு வருடங்களுக்கு முன் இந்திய சர்வதேச திரைப்பட விழாவில் கலந்து கொண்டதாகவும், மீண்டும் கலந்து கொள்வது நீண்ட நாட்கள் கழித்து வீட்டுக்கு திரும்பியது போல் உள்ளது என்று அவர் கூறினார்.
‘லாங் டைம் நோ சீ’ போன்ற திரைப்படங்களை இயற்கை எழில் கொண்ட பகுதிகளில் படமாக்க வேண்டும், அரங்கங்கள் உண்மைத்தன்மையை குறைக்கின்றன என்றும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1690940
வடகிழக்குப் பகுதி வளர்ச்சி அமைச்சகம்
வடகிழக்கு பகுதி வளர்ச்சி அமைச்சகத்தின் கீழ் செயல்படும் சமுதாயம் சார்ந்த அமைப்புக்களால் வாசனை பயிர்களின் மதிப்புக்கூட்டல்.
விளைபொருட்களின் சந்தைப்படுத்தல் திறனுக்கு ஊக்கம் அளிப்பதற்காகவும் விவசாயிகளின் வருவாயை மேலும் உயர்த்துவதற்காகவும் வடகிழக்கு பகுதி வளர்ச்சி அமைச்சகத்தின் வடகிழக்கு குழுவால் நிறுவப்பட்ட வடகிழக்கு சமுதாய வள மேலாண்மை சங்கம், அருணாச்சலப் பிரதேசம் சாங்லாங்கில் உள்ள சமுதாயம் சார்ந்த அமைப்புகளின் வாயிலாக வாசனை பயிர்களின் மதிப்புக்கூட்டலில் ஈடுபட்டுள்ளது.
தங்களது விளைபொருட்களுக்கு சரியான விலையை பெறுவது தொலைதூரப் பகுதிகளில் வாழும் விவசாயிகள் எதிர்கொள்ளும் மிகப்பெரிய சவால்களில் ஒன்றாக உள்ளது. உயர்தரத்தில் அவர்களது விளைபொருட்கள் இருந்தாலும், சந்தையில் அவற்றுக்கான தேவையும் இருந்தாலும், தரத்திற்கு ஏற்ற விலைகளை விவசாயிகள் பெரும்பாலும் பெறுவதில்லை.
இந்த சவால்களை வெற்றிகரமாக எதிர்கொள்வதில் வடகிழக்கு சமுதாய வள மேலாண்மை சங்கம், ஷில்லாங் மற்றும் சாங்லாங் சமுதாய வள மேலாண்மை சங்கம், சமுதாயம் சார்ந்த அமைப்புக்கள் ஆகியவை முக்கிய பங்காற்றுகின்றன.
தனிப்பட்ட விவசாயிகளிடமிருந்து வாங்கப்பட்ட வாசனை பயிர்கள் நியூ யன்மான் கிராமத்தில் உள்ள மத்திய பதப்படுத்தல் மற்றும் பேக்கேஜிங் மையத்தில் சமுதாயம் சார்ந்த அமைப்புக்களால் பதப்படுத்தப்படுகின்றன. பின்னர், நம்டாஃபா குட்னஸ் என்ற பெயரில் இவை சந்தைகளில் விற்கப்படுகின்றன.
நிலையான தரம் மற்றும் உணவு பாதுகாப்பு நடவடிக்கைகளை சமுதாயம் சார்ந்த அமைப்புக்களின் உறுப்பினர்கள் உறுதி செய்கின்றனர். மாநிலத்திலுள்ள பல்வேறு மொத்த மற்றும் சில்லறை வியாபாரிகளால் இப்பொருட்கள் விற்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789894
ரெயில்வே அமைச்சகம்
ரயில்வே துறையில் தொழில்நுட்ப ஒத்துழைப்புக்காக இந்தியா இந்தோனேசியா இடையே புரிந்துணர்வு ஒப்பந்தம் குறித்து மத்திய அமைச்சரவையிடம் விளக்கம்
ரயில்வே துறையில் தொழில்நுட்ப ஒத்துழைப்புக்காக இந்தியாவும் இந்தோனேசியாவும் செய்துகொண்டுள்ள புரிந்துணர்வு ஒப்பந்தம் குறித்து பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில் விளக்கம் அளிக்கப்பட்டது. இந்தப் புரிந்துணர்வு ஒப்பந்தம் கடந்த 2018 மே 29ம் தேதி செய்து கொள்ளப்பட்டது.
கீழ்க்காணும் முக்கிய பகுதிகளில் கண்ணோட்டம் சார்ந்த அணுகுமுறைக்கான ஒத்துழைப்பு கட்டமைப்பை இந்த புரிந்துணர்வு ஒப்பந்தம் அளிக்கும்:
அ. அறிவாற்றல், தொழில்நுட்பம், திறன் உருவாக்கம் உள்ளிட்ட நிறுவன ஒத்துழைப்பு பரிமாற்றம்
ஆ. சுழற்சி பொருட்கள் மற்றும் சிக்னல் மற்றும் தொடர்பு அமைப்புகள் நவீனமயம்
இ. ரயில்வே செயல்பாடு, நிர்வாகம் மற்றும் வரன்முறைகள் நவீனமயம்;
ஈ. இண்டர் மாடல் போக்குவரத்து, சரக்கு போக்குவரத்து பூங்காக்கள் மற்றும் சரக்கு முனையங்கள்
உ. ரயில்பாதை, பாலங்கள், சுரங்கப்பாதை, மின்மயம் மற்றும் மின் விநியோக அமைப்புகள் உள்ளிட்ட நிலையான உள்கட்டமைப்பு கட்டுமான மற்றும் நிர்வாக தொழில்நுட்பங்கள் பரிமாற்றம்
ஊ. இருதரப்பும் கூட்டாக முடிவு செய்யும் ஒத்துழைப்புக்கான இதர பகுதிகள்
பின்னணி:
ரயில்வே துறையில் தொழில்நுட்ப ஒத்துழைப்புக்காக ரயில்வே அமைச்சகம் பல்வேறு வெளிநாட்டு அரசுகளுடனும் மற்றும் தேசிய ரயில்வேக்களுடனும் புரிந்துணர்வு ஒப்பந்தங்கள் செய்து கொண்டுள்ளது. உயர்வேக வழித்தடங்கள், தற்போதுள்ள ரயில்களின் வேகம் அதிகரிப்பு, உலகத் தரமான ரயில் நிலையங்கள், அதிக சுமை செயல்பாடுகள் மற்றும் ரயில் உள்கட்டமைப்பு நவீனமயம் உள்ளிட்ட பகுதிகள் ஒத்துழைப்புக்காக அடையாளம் காணப்பட்டுள்ளது. ரயில்வே தொழில்நுட்பத்தில் வளர்ச்சி கண்ட பகுதிகள் குறித்த தகவல் பரிமாற்றம், அறிவாற்றல் பகிர்வு, தொழில்நுட்ப விஜயங்கள், பயிற்சி மற்றும் கருத்தரங்குகள் மற்றும் பரஸ்பர ஆர்வம் கொண்ட பகுதிகளில் பயிலரங்குகள் மூலம் ஒத்துழைப்பு எட்டப்படும்.
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 157.20 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,56,341
கொவிட் சிகிச்சை பெறுபவர்கள் 4.43%ஆக உள்ளனர்.
குணமடைந்தோர் விகிதம் தற்போது 94.27% சதவீதம்
கடந்த 24 மணி நேரத்தில் 1,51,740 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,52,37,461 என அதிகரித்துள்ளது.
கடந்த 24 மணி நேரத்தில் 2,58,089 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 8,209 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 6.02 சதவீதம் அதிகமாகும்
தினசரி பாதிப்பு விகிதம் 19.65 சதவீதம் ஆகும்
வாராந்திர பாதிப்பு விகிதம் 14.41 சதவீதம் ஆகும்
இதுவரை மொத்தம் 70.37 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 13,13,444 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790402